पाएं अपने शहर की ताज़ा ख़बरें और फ्री ई-पेपरडाउनलोड करें
18 वर्ष से अधिक आयु वाले युवाओं का टीकाकरण आज से प्रारंभ हो गया। लंबे इंतजार के बाद जैसे ही युवाओं के टीकाकरण का आगाज हुआ टीकाकरण केंद्र के बाहर युवाओं की लंबी लाइन देखी गई। नगर के एकता पार्क के सामने पीडब्ल्यूडी रेस्ट हाउस में बनाए गए टीकाकरण केंद्र के बाहर सुबह से ही युवाओं की कतार लगने लगी थी।
चिकित्सा एवं स्वास्थ्य विभाग के मीडिया अधिकारी डॉ. प्रमोद वासनिक ने बताया कि टीकाकरण कराने के लिए 100 युवाओं ने पंजीयन कराया है, जबकि टीकाकरण कराने के लिए केंद्र के बाहर पंजीकरण न कराने वाले युवाओं की भी भीड़ देखी गई। बताया जा रहा है कि गुरुवार को ही यहां वैक्सीनेशन जारी रहेगा।
एक ही सेंटर में होगा वैक्सीनेशन
18 वर्ष से अधिक आयु वाले युवाओं को सिर्फ छिंदवाड़ा के पीडब्ल्यूडी रेस्ट हाउस में बनाए गए टीकाकरण केंद्र में ही वैक्सीन लगाई जाएगी। वर्तमान में पूरे जिले में सिर्फ एक ही टीकाकरण केंद्र बनाया गया है स्वास्थ्य विभाग से जुड़े सूत्रों की मानें तो आने वाले समय में विकास खंड स्तर पर भी युवाओं का वैक्सीनेशन प्रारंभ हो जाएगा।
पर्याप्त मात्रा में उपलब्ध है वैक्सीन
स्वास्थ्य विभाग के अधिकारी का कहना है कि वर्तमान में जिले में पर्याप्त मात्रा में वैक्सीन उपलब्ध है, आदेश आने के बाद टीकाकरण केंद्र बढाए जाएंगे।
MP में 18+ में वैक्सीनेशन का उत्साह:100 लोगों को लगना था टीका, भाेपाल-इंदौर समेत कई जिलों में बिना SMS मिले भी सेंटर पर पहुंच गए लोग, मायूस लौटे
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn